b'\n_START_ARTICLE_\nHaapam\xc3\xa4en kirkko\n_START_SECTION_\nHistoria\n_START_PARAGRAPH_\nHaapam\xc3\xa4en kehitytty\xc3\xa4 merkitt\xc3\xa4v\xc3\xa4ksi rautateiden risteysasemaksi 1800-luvun lopulla, katsottiin tarpeelliseksi rukoushuoneen ja hautausmaan hankkiminen. Kuitenkin rakentamaan alettiin vasta 1930-luvulla, kun ratamestari Heikki Heinonen Emma-vaimoineen lahjoitti kirkolle tontin ratapihan takaa. Aluksi tontille valmistui vaatimaton siunauskappeli 1932. Kirkon perustukset tehtiin 1939 Heikki Tiitolan piirustusten mukaan. Sota kuitenkin katkaisi rukoushuoneen rakentamisen ja sodan j\xc3\xa4lkeen perustukset olivat pusikoituneet._NEWLINE_My\xc3\xb6hemmin toimeen ryhdyttiin uudelleen. T\xc3\xa4ll\xc3\xa4 kertaa piirustukset teki Haapam\xc3\xa4ell\xc3\xa4 koulunsa k\xc3\xa4ynyt arkkitehti Mikael Nordenswan. Jyrkk\xc3\xa4kattoinen tiilinen pitk\xc3\xa4kirkko valmistui 1953. Sen ulkopinta on rapattu ja sit\xc3\xa4 el\xc3\xa4v\xc3\xb6itt\xc3\xa4v\xc3\xa4t liuskekivet.'